Juozas Požėra

Juozas Požėra (1927 m. balandžio 2 d. Kaune – 1997 m. kovo 20 d. Vilniuje) – Lietuvos rašytojas, scenaristas, žurnalistas, vertėjas.

Biografija 
Lankė gimnaziją Kaune, Antrojo pasaulinio karo metais gyveno Rusijoje. 1945–1949 m. LSSR operos ir baleto teatro artistas. 1949–1970 m. dirbo laikraščių „Tarybų Lietuva“, „Kauno tiesa“, „Tiesa“, „Literatūra ir menas“, žurnalų „Moksleivis“, „Pergalė“ redakcijose, Lietuvos kino studijoje. 1970–1976 m. LSSR rašytojų sąjungos valdybos sekretorius.

Kūryba 
Į pirmuosius du rinkinius sudėtose apybraižose aukštino socializmo statybas, kaimo kolektyvizaciją. Vėlesnėse apybraižose vyrauja įspūdžiai iš kelionių po Rusijos Šiaurę ir Sibirą, mažųjų tautelių buities ir papročių aprašymai. Romantizuotas žavėjimasis civilizacijos nesudarkyta gamta derinamas su jos kolonizuotojų idealizavimu.

Romane „Šalnos“ vaizduoja vadinamųjų „liaudies gynėjų“ susidūrimus su ginkluota rezistencija, antrajame, „Žuvys nepažįsta savo vaikų“, pirmą kartą pokario literatūroje, neužsimenant apie trėmimus, pavaizduota Sibiro lietuvių tremtinių šeima. Kūrinių išversta į rusų, latvių, bulgarų, lenkų, vokiečių kalbas.

Bibliografija 
 Žemė pakeitė veidą: apybraižos. – Vilnius: Valstybinė politinės ir mokslinės literatūros leidykla, 1955. – 126 p.
 Atgimusiose stepėse: apybraižos. – Vilnius: Valstybinė politinės ir mokslinės literatūros leidykla, 1956. – 84 p.
 Tu – mano kraujas gyvas / Antanas Jonynas, Juozas Požėra. – Vilnius: Valstybinė grožinės literatūros leidykla, 1961. – 179 p.: iliustr.
 Žinok, ką pasakys vyriausiasis: satyrinė apysaka / Antanas Jonynas, Juozas Požėra, dail. Ignas Laurušas. – Vilnius, 1962. – 78 p.
 Svetimi: scenarijus kino filmui, 1962 m.
 Baltos saulės diena: medžiotojo užrašai. – Vilnius: Mintis, 1966. – 162 p.
 Man vaidenasi arkliai: apsakymai ir apysakos. – Vilnius: Vaga, 1967. – 130 p.
 Mano vienintelis rūpestis: apybraižos. – Vilnius: Vaga, 1967. – 261 p.
 Mano teismas: romanas. – Vilnius: Vaga, 1968. – 233 p.
 Šiaurės eskizai: apybraižos. – Vilnius: Mintis, 1969. – 140 p.
 Meškos mokslai: apsakymai vaikams / iliustr. E. Kvedarauskas. – Vilnius: Vaga, 1969. – 84 p.: iliustr.
 Tofalarijos mohikanai: apybraižos. – Vilnius: Mintis, 1970. – 105 p.: iliustr.
 Auksas. Kryžių valetas: dvi apysakos. – Vilnius: Vaga, 1971. – 250 p.
 Atsisveikinimas su Šiaure: apybraižos. – Vilnius: Mintis, 1972. – 250 p.
 Šiaurės keliai: apybraižos. – 2-asis leidimas – Vilnius: Vaga, 1974. – 503 p.
 Tu – mano kraujas gyvas / Antanas Jonynas, Juozas Požėra. – 2-asis leidimas. – Vilnius: Vaga, 1975. – 179 p.
 Man vaidenasi arkliai: apysakos. – 2-asis leidimas. – Vilnius: Vaga, 1977. – 395 p.
 Vyturys – žemės paukštis, scenarijus kino filmui. – Vilnius: Vaga, 1977.
 Šalnos: romanas. – 1 dalis. – Vilnius: Vaga, 1978. – 186 p.
 Šalnos: romanas. – 2 dalis. – Vilnius: Vaga, 1980. – 265 p.
 Sužeista tyla, scenarijus kino filmui, 1980 m.
 Žuvys nepažįsta savo vaikų: romanas. – Vilnius: Vaga, 1985. – 272 p.
 Karšta speigiračio saulė / iliustr. Gintaras Gesevičius. – Vilnius: Vyturys, 1986. – 229 p.: iliustr.
 Žuvys nepažįsta savo vaikų: romanas. – 2-asis leidimas. – Vilnius: Vaga, 1987. – 206 p.
 Baltos saulės diena: apybraižos. – Vilnius: Vaga, 1988. – 381 p. – ISBN 5-415-00118-2

Įvertinimas 
 1968 m. Vinco Mickevičiaus-Kapsuko premija
 1975 m. LSSR valstybinė premija už apybraižų rinktinę „Šiaurės keliai“
 1982 m. LTSR nusipelnęs kultūros veikėjas

Šaltiniai 

Lietuvos rašytojai
Lietuvos vaikų rašytojai
Lietuvos scenaristai
Lietuvos vertėjai
Lietuvos žurnalistai